# Az Újpesti Karinthy Frigyes Magyar-Angol Két Tanítási Nyelvű Általános Iskola *diákoknak* szóló HÁZIRENDJE a digitális oktatás rendjéről

*A digitális házirend megalkotását a Kormány által 2020. március 13-án kihirdetett digitális tanrend 1102/2020. (III. 14.) Korm. határozatára tette szükségessé, és a Házirend szerves részét képezi.*

*(A digitális Házirend jelenlegi formájában a digitális munkarend idejére hatályos, a változó körülményekhez igazodva átdolgozásra kerül.)*

**Az iskola Pedagógiai Programjának elveivel összhangban, a digitális tanrend bevezetésével az alábbi elvárásokat fogalmazzuk meg:**

**I. A tanulók jogai:**

1. Minden tanulónak joga van a digitális oktatáshoz, azon belül tudása legjavának bizonyításához.
2. Minden tanulónak joga van arra, hogy tanulmányaihoz, a tanév sikeres teljesítéséhez a digitális oktatás formájában is – az iskolától elvárható kereteken belül – minden segítséget megkapjon.
3. Minden tanulónak joga van a digitális munkarenddel kapcsolatos nehézségei jelzésére.
4. Minden tanulónak joga van kérdésfeltevéshez, javaslattételhez, de csak szervezett keretek között, ill. oly módon, hogy mások tanuláshoz, ill. munkához való jogát, emberi méltóságát ne sértse.
5. A digitális munkarend nem tér el a tanév rendjétől, azaz a diáknak joga van a - napi szorgalmi idő utáni, a hétvégi és ünnepnapi, valamint a tanítási szünetek idejére szóló - pihenéshez.

1. **A tanulók kötelezettségei:**
	1. Az iskola digitális oktatáshoz felépített rendszerét csak és kizárólag tanulási célra használja.
	2. Önállóan, engedély nélkül nem hoz létre csoportokat!
	3. A digitális felületet nem használja magánjellegű célra, levelezésre, még akkor sem, ha ez tanulócsoporton belül történne!
	4. Tiszteletben kell tartania tanulótársainak, tanárainak és az iskola többi dolgozójának emberi méltóságát, személyiségi jogait.
	5. Digitális, online magatartása, beszéde, megnyilvánulása legyen méltó az iskolához.
	6. A digitális oktatás folyamán fellépő nehézségeit időben jeleznie kell.
	7. A személyiségi jogok, ill. a személyes adatokkal való önrendelkezési jog alapján az érintett engedélye, és a pedagógus hozzájárulása nélkül nem készíthet, továbbíthat, ill. hozhat nyilvánosságra hang- és képfelvételeket, ezeket az iskolai digitális felületre sem töltheti fel.
	8. A Teams-be feltöltött tartalmak, illetve az oktatás keretein belül elhangzottak (akár Zoom vagy Teams értekezlet keretében) az iskola szellemi termékét képezik. Ezek megosztása más digitális (pl. Microsoft Stream, Youtube, TikTok, Facebook, Twitter, Instagram stb.) és nem digitális felületeken kizárólag az igazgató írásos engedélyével történhet!
	9. Értekezletek hang-és képanyagának rögzítése a diákok számára szigorúan tilos, beleértve képernyőképek készítését, telefonnal történő rögzítését vagy bármilyen már formában való elmentését. Ennek megszegése minden esetben igazgatói szintű fegyelmi fokozattal jár, függetlenül a rögzített tartalomtól.
	10. Viselkedésével nem zavarhatja környezetét, nem sérthet másokat!

1. **A digitális oktatás módja:**
	1. A digitális munkarend keretében a tananyag kijelölése, a tanulási folyamat ellenőrzése és támogatása az iskola online rendszerében történik.
	2. A kommunikáció az erre felállított MS Office-Teams-en keresztül, illetve az erre a célra a gyermekek számára létrehozott e-mail címek használatával történhet
	3. A rendszer használatával kapcsolatos támogatás a rendszergazda@karinthyisk.hu e-mail címen kérhető.
	4. Az iskola vezetősége fenntartja a jogot, hogy folyamatosan ellenőrzése alatt tarthassa a rendszerben működő csoportokat, azokra rálátása legyen. Csoportot csak a vezetőség engedélyével lehet létrehozni. Erre engedélyt kizárólag az intézményvezető által megbízott pedagógus kaphat.
	5. A digitális munka a Microsoft Teams online rendszerén, keresztül valósul meg, a tanulónak/szülőnek rendszert nyomon kell követnie!
	6. A digitális tanulási idő az iskolai szorgalmi idővel megegyező napokon tart.
	7. Kommunikációs idősávokat használunk, az új feladatok munkanapokon
* 7-9 óra
* 15-16 óra között kerülnek feltöltésre.
	1. A Teams felületére minden nap be kell lépni
* tantárgyanként visszajelzést kell adni a feladat elolvasásáról (reakciógomb)
* a feladatokat határidőre el kell készíteni
* a pedagógus visszajelzéseket értékeléseket meg kell tekinteni, a szükséges javításokat el kell végezni
* kivételes esetben a tanuló jelzi a pedagógusnak, ha valamelyik feladattal önhibáján kívül nem tud határidőre végezni
	1. Azok a tanulók, akik 3 alkalommal nem jelzik a Teams felületen a jelenlétüket (reakciógomb), nem jelzik, hogy problémájuk van, igazolatlan órát kapnak. A hiányzást ugyanúgy igazolni kell, mint hagyományos iskolai keretek között.
	2. Határidők be nem tartása esetén:
* a pedagógus a KRÉTA felületén jelzi a szülőnek, illetve szóban az osztályfőnöknek
* ha 3 vagy több alkalommal nem készít házi feladatot, nem jelenik meg az online oktatáson, a szaktanár/osztályfőnök ezt az intézményvezetőnek jelzi
	1. A szorgalmi időben a pedagógus előre meghatározott időben kérheti a diák online megjelenését, melynél a tanuló nem helyettesíthető fényképpel, poszterrel. Amennyiben az online megjelenés nem lehetséges – erősen indokolt eset pl.: ha a szülőnek van szüksége a gépre, elromlott az eszköz, stb. – a diáknak ezt jeleznie kell, törekedve arra, hogy a következő egyeztetett időpontban rendelkezésre álljon.
	2. Ha a digitális munka feltételei otthon valamilyen oknál fogva nem adottak, azt az iskola felé jelezni kell.
	3. A tanulónak a tanár által meghatározott időben és módon – a diák lehetőségeit figyelembe véve - számot kell adni tudásáról. Amennyiben ez adott időben a tanuló önhibáján kívül nem valósul meg, a következő alkalommal a beszámoló már kötelező.
	4. A tanulónak/szülőnek nyomon kell követnie az elektronikus naplót, a tantárgyi értékelések hivatalos dokumentuma továbbra is a Kréta e-napló felülete.

Budapest, 2020. 09.01.